b'\n_START_ARTICLE_\nUrbanisme feminista\n_START_PARAGRAPH_\nL\'urbanisme feminista\xc2\xa0\xc3\xa9s una teoria i un moviment social sobre l\'impacte de l\'entorn constru\xc3\xaft -l\'urbanisme- en les dones. Les persones promotores de l\'urbanisme feminista\xc2\xa0avancen una perspectiva cr\xc3\xadtica amb les estructures\xc2\xa0partriacals\xc2\xa0tant pol\xc3\xadtiques com socials que creuen han tingut un impacte negatiu en les vides de les dones  i han limitat la pres\xc3\xa8ncia femenina en la planificaci\xc3\xb3 urbana. Alguns te\xc3\xb2rics de l\'urbanisme feminista veuen en l\'entorn urb\xc3\xa0 constru\xc3\xaft fonamentalment inh\xc3\xb2spit per a les dones. En conseq\xc3\xbc\xc3\xa8ncia, el moviment de l\'urbanisme feminista d\xc3\xb3na suport a estrat\xc3\xa8gies\xc2\xa0per a l\'empoderament de les dones en la\xc2\xa0planificaci\xc3\xb3 i el desenvolupament dels ambients urbans futurs segons les necessitats espec\xc3\xadfiques de les dones.\n_START_SECTION_\nTeoria\n_START_PARAGRAPH_\nCom es reflecteix en la diversitat del camp de l\'urbanisme, les teories de l\'urbanisme feminista estudia de forma diversa l\'impacte de l\'exclusi\xc3\xb3 de la dona en el camp de l\'urbanisme, en els\xc2\xa0processos c\xc3\xadvics de\xc2\xa0presa de decisions i en el disseny d\'espais urbans. Els te\xc3\xb2rics han investigat i identificat l\'exclusi\xc3\xb3 hist\xc3\xb2rica de les dones en els camps de l\'arquitectura, la\xc2\xa0planificaci\xc3\xb3 urbana, i l\'enginyeria civil.\xc2\xa0De forma relacionada, els historiadors han identificat la manca de poder i d\'inclusi\xc3\xb3 participativa de la dona en les societats occidentals tradicionals com la principal causa d\'aquests condicions inh\xc3\xb2spites._NEWLINE_Els te\xc3\xb2rics han estudiat durant molt de temps les interseccions en el comportament de les persones i l\'ambient urb\xc3\xa0 i molts te\xc3\xb2rics notables com\xc2\xa0Michel Foucault i Henri Lefebvre han argumentat que l\'arquitectura tant reflecteix com refor\xc3\xa7a els patrons de comportament i les normes socials. Lefebvre ha arribat a argumentar que "tot \xc3\xa9s ontol\xc3\xb2gic" i que els espais f\xc3\xadsics i el seu disseny juguen un paper important en la construcci\xc3\xb3 de la identitat i en la idea de la individualitat._NEWLINE_La teoria de l\'urbanisme feminista se centra en els ideals del\xc2\xa0feminisme, un camp divers amb punts de vista m\xc3\xbaltiples. Experts en urbanisme feminista han suggerit que altres moviments relacionats en la millora de les condicions despr\xc3\xa9s de la segregaci\xc3\xb3 racial i en una planificaci\xc3\xb3 radical m\xc3\xa9s liberal no tenen en compte necess\xc3\xa0riament totes les necessitats de les dones. Per contra, alguns dels erudits feministes han criticat els te\xc3\xb2rics de l\'urbanisme feminista en refor\xc3\xa7ar els estereotips de g\xc3\xa8nere respecte l\'entorn urb\xc3\xa0 particularment quan es planeja la reconstrucci\xc3\xb3 d\'espais urbans.'